paragraph_text: Engleski klubovi su jedni od najuspješnijih u euro-kupovima. Liverpool, Manchester United, Nottingham Forest, Aston Villa i Chelsea su bili europski prvaci, Arsenal, Tottenham Hotspur, Chelsea, West Ham United, Everton, Manchester City, Leeds United, Newcastle United i Ipswich Town su osvajali Kup pobjednika kupova Europe i Kup UEFA (Kup velesajamskih gradova), a Birmingham City i Wolverhampton Wanderers su dohvatili finale euro-kupova. Do sada su Ligu prvaka osvajali Manchester United 1999., Liverpool 2005. i Chelsea 2012. godine, a Kup prvaka su osvajali Manchester United 1968., Liverpool 1977., 1978., 1981. i 1984. Nottingham Forrest 1979. i 1980. dok je Aston Villa osvojila 1982.